*Projekts*

**LATVIJAS REPUBLIKAS MINISTRU KABINETS**

2016. gada Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 19. janvāra noteikumos Nr. 50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi”**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 19. janvāra noteikumos Nr. 50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi” (Latvijas Vēstnesis, 2016, 19. nr.) šādus grozījumus:

1. Aizstāt noteikumu 30. punktā vārdus „Praktiskās pētniecības atbalsts” ar vārdiem „Praktiskas ievirzes pētījumi”.
2. Izteikt noteikumu 48.3. apakšpunktu šādā redakcijā:

„48.3. izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem, nepārsniedzot piecus procentus no pētniecības pieteikuma kopējām attiecināmajām izmaksām, līdz vienas vienības izmaksu metodikas saskaņošanai ar vadošo iestādi un tās apstiprināšanai. Izmaksas var ietvert šādas izmaksu pozīcijas:

48.3.1. kancelejas preces, biroja piederumi un biroja aprīkojuma noma vai iegāde;

48.3.2. telpu noma vai īre, komunālie maksājumi un telpu uzturēšanas izmaksas (tai skaitā iestādes koplietošanas telpu un koplietošanas resursu izmantošanas izmaksu proporcionāla segšana);

48.3.3. telekomunikācijas, interneta un pasta pakalpojumu izmaksas;

48.3.4. informācijas tehnoloģiju uzturēšanas izmaksas;

48.3.5. pētniecības pieteikuma iesniedzēja atbalsta un vadības personāla atlīdzības izmaksas;

48.3.6. izmaksas, kas nav iekļautas šo noteikumu 48.1. un 48.2. apakšpunktā minētajās izmaksās, bet ir nepieciešamas pētniecības pieteikuma rezultātu sasniegšanai”.

1. Aizstāt noteikumu 59. punktā vārdus „vai komersanta līgumpētījuma izpildē” ar vārdiem „komersanta līgumpētījuma izpildē, ārstniecības iestādē vai ārsta praksē”.
2. Papildināt noteikumu 62.2.2. apakšpunktu aiz vārda „definīcijai” ar vārdu „vai”.
3. Izteikt noteikumu 77. punktu šādā redakcijā:

“77. Finansējuma saņēmējs nodrošina informācijas publicēšanu atbilstoši Komisijas regulas Nr. 651/2014 9. panta 1. un 4. punktam”.

1. Papildināt noteikumus ar XI. nodaļu „Noslēguma jautājums” šādā redakcijā:

„XI. Noslēguma jautājums

 81. Šo noteikumu 48.3. apakšpunktā noteikto vienas vienības izmaksu metodiku piemēro izmaksām par izmantotajiem pētniecības pieteikuma iesniedzēja administratīvajiem un infrastruktūras resursiem pētniecības pieteikumiem, kuru atlases konkursi ir izsludināti pēc vienas vienības izmaksu metodikas apstiprināšanas.”

Ministru prezidents                                                  M. Kučinskis

Izglītības un zinātnes ministrs K. Šadurskis

Iesniedzējs:

Izglītības un zinātnes ministrs K. Šadurskis

Vīza:

Valsts sekretāre L. Lejiņa

15.11.2016 8:34

405

A.Žilinska

Izglītības un zinātnes ministrijas

Struktūrfondu departamenta vecākā eksperte

67047897, Antra.Zilinska@izm.gov.lv